Un establecimientu industrial de les dimensiones de la Fábrica d’Armes de Trubia pronto necesitó cubrir les necesidaes de vivienda d’una plantía en crecimientu continuu. Dende los entamos, a lo último del sieglu XVIII, y hasta la metá del XIX, el recintu fabril axuntaría tanto la función productiva como la residencial, fechu que se caltuvo hasta l’últimu cuartu del sieglu XX.
#000000
La llegada d’Elorza a la direición de la factoría supunxo la creación del primer barriu obreru fuera del espaciu industrial, el más antiguu d’Asturies, el de Ḥunigru. Ocupó un solar na oriella derecha del ríu, frente a la fábrica –también se conoz como La Fábrica–, que venía faciendo les funciones de depósitu de minerales y otros materiales. El so nome, yá mencionáu na primer época de la empresa, paez tener rellación cola llegada de los armeros vascos y tener como raíz l’eusquera jon igaro, que significa dalgo asina como ‘al otru llau’, en referencia a la situación respeuto a los talleres, colos que comunicaba al traviés d’una ponte de madera que sufriría posteriores reformes hasta llegar a la so estructura actual.
#000001
Ḥunigru cuenta con trés cuarteles construyíos hacia’l 1850. El nomáu ‘del ríu’ conserva la so fisonomía y estructura orixinal; nació como casa-fragua, colos talleres na planta baxa y les viviendes na superior. Anguaño ta compuestu por viviendes apegaes nos sos dos pisos, rescamplando l’enmarcáu de lladriyu macizo de los sos vanos o l’enrexáu de los sos balcones, obra artística fecha na propia fábrica d’armes. El bloque ‘del mediu’ data del 1940, yá que l’orixinal valtóse nun bombardéu na Guerra Civil; amás de viviendes, contaba cola Gota de Lleche. Por último ta’l bloque ‘del monte’; orixinalmente tenía una sola planta, añadiéndose una segunda nel 1907 que cuenta con un magníficu corredor de madera y fierro.
#000002
Amás de la función residencial, Ḥunigru convirtióse nel centru de servicios, cola presencia de plaza d’abastos (1918), casinu (1918) o les magnífiques escueles diseñaes por Juan Miguel de la Guardia nel 1904. Otros elementos yá nun esisten, como l’economatu, comedor o cooperativa obrera, desapaecíos nel entamu del sieglu XXI.
#000003
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000004